ዝበሉና ሰባት ኣለዉ። ምኽንያቱ ሪኦምዎን ሓሲቦምዎን ዘይፈልጡ ጉዳይ ስለዝኾኖም ሕጉሳት ኮይኖም'ዮም። ብዙሓት ድማ መጻሕፍቲ ክልግሱልናን ንስራሕና ዝሕግዝ ሓበሬታ ክህቡናን ጀሚሮም" ይብል። ሳሙኤል ዝጀመሮ ስራሕ ውጽኢታዊ ንክኸውን፡ ብቐንዱ ነቶም ካብ ሰባት ዝልገሱ መጻሕፍቲ ዘተኣኻኽባን ምልዕዓል ዝገብራን ደቂኣንስትዮ ክሕግዝኦ ከምዝወሰነ ይዛረብ። "መወከሲታት ተጠቒሙ፡ ትንፋስ ዘለዎ መጽሓፍ እዩ ኣቕሪቡልና" ገምጋም መጽሓፍ 'መንነት፡ ጠለብ ክብሪ-ሰብን ናይ መረረ ፖለቲካን' ኣካያዲ ባንክ ኤርትራ ነበር ተኪኤ በየነ ዓሪፉ "ውድድር ሞዴሊንግ ወይ ጽባቕ እቲ ቐንዲ ዕላምኡ ኣብ ዝተፈላለዩ ዋኒናት መርኣያ ኾይንካ ኣብ ማሕበራዊን ቁጠባውን ጉዳያት ለውጢ ምምጻእ እዩ። ይኹን'ምበር ኣብቲ ዓውዲ ዝሳተፋ ደቂኣንስትዮ ብድሕሪ ውድድር ኣብቶም ንጥፈታት ንኽሳተፋ ዕድል ዝረኽባሉ ኩነታት የለን። ስለዚ ነዚ ኣብ ግምት ብእታው እየ ክሕግዛኒ ዘዘራረብክወን" ክብል ምስተን ነቲ መጻሕፍቲ ናይ ምትእኽኻብ ወፍሪ ዝመርሓ ዘለዋ ኣርባዕተ ደቂ ኣንስትዮ ዝተራኸበሉ ኣጋጣሚ ይዛረብ። እተን ኣብ ዝተፈላለዩ መድረኻት ውድድር ጽባቐን ሞዴሊንግን ዝተሳተፋን ዝተዓወታን ደቂኣንስትዮ ኣዱኛ ዳኘው፣ ቢዚ መብራህቱ፣ ማክዳ ፍሰሃን ሮዳስ ሚዛንን ይበሃላ። "ኮኾባት ትግራይ" ዝብል ስያመ ብምሓዝ ድማ ነቲ ወፍሪ የተሓባብራ ኣለዋ። "ሳሙኤል ነቲ ሓሳብ ምስኣቕረበልና ብጣዕሚ ሕጉሳት ነይርና። ምኽንያቱ ሞዴላት ካብ ስራሕቲ ክሊፕ ሙዚቃን ፊልምታትን ውጽእ ብዝበለ ኣብ ከምዚ ዝበለ ተሳትፎ ክገብራ ከለዋ ዘሕጉስ እዩ" ትብል ኣዱኛ ዳኘው። ንሳ፡ መጻሕፍቲ ነቶም ኣብ ኣብያተ ማእሰርቲ ዝርከቡ ተኣረምቲ ፍልጠቶም ከበርኹ ከምኡ ድማ ኣብ ማእሰርቲ ዘሕልፍዎ ጊዜ ብጽቡቕ ኩነታት ንኸሕልፉ ዓብዪ ሓገዝ ከምዝገብሩ ዘለዋ እምነት ትገልጽ። ንሳን መሓዙታን ኣብዚ ወፍሪ ክሳተፋ ዕድል ምርካበን ድማ ከም ሓደ ዕቡቕ ዕድል ትወስዶ። መንቀሊ እቲ ሓሳብ?
